仲差7W 丁仔今期拎晒法寶出嚟！
2024年05月31日 00:18
東網電視
更多新聞短片
究竟五班頭馬例會唔會修改，就要睇多陣先至知曉，不過時間唔等人，幾位護級倉主都要趁現階段贏番多啲馬，唔係就算五班計2W例推翻，唔夠溫拿咪一樣係唔合格。現時9W包緊尾的丁冠豪，距離安全線一大段距離，都冇得點諗了，呢段時間贏得就盡力贏喇，五班照搏，咩班都照搏，先有一線生機！
今次周日黃昏賽，丁仔真係出盡法寶喇，雖然得3隻出賽，不過全部都有一定機會，好似第5場「名門望族」，跑1400米其實近過，家陣落腳愈來愈慢，評分跌到50分樓下，增程真係有機會爆。第7場「錶之將來」，上年元旦日贏完之後就受傷，抖咗一年半先復出，但跑得番9成，都唔係一定冇餐士，始終季尾對手體力拚得七七八八呀。尚有第10場匹「聚風雲」，前仗曾經入過Q，回一場氣後，小心幫倉主執番1W。